Udruženje sportskih robolovaca “Šaran” Palić

PRAVILNIK TAKMIČENJA

* Na takmičenju može učestvovati maksimalno 18 ekipa, koje se uredno i u roku registruju i izmire svoje finansijske obaveze prema organizatoru.
* Ako neka ekipa iz prvih 18 ne uplati avans do predviđenog roka, šansu automatski dobija prva prijavljena rezerna ekipa.
* Kompletan iznos kotizacije mora biti uplaćen organizatoru najkasnije na dan početka takmičenja, prilikom prijave i registracije ekipe.
* Ekipu čine minimalno 2, a maksimalno 4 člana koji su potpuno ravnopravni!
* Nakon početka takmičenja nema mogućnosti za zamenu takmičara!
* Registrovani takmičar može da kasni i da se naknadno priključi takmičenju.
* Organizator, odnosno registrovane sudije, zadržavaju pravo da pregledaju svu opremu i vozila takmičara, kako bi se sprečio bilo kakav oblik kršenja pravila. Takmičar koji prekrši pravila se diskkvalifikuje i udaljava sa takmičenja. Ista ili slična kazna predviđena je i za odbijanje pregleda opreme i vozila.
* Pravo prelaska preko brana 1 - 18 i 9 - 10 imaju samo ovlašćeni predstavnici organizatora, registrovane sudije i radnici zaposleni na jezeru.
* Ekipe mogu primati goste u periodu od 08,00 do 20,00 časova, isključivo u deo određen za posete (klupa, sto, nadstrešnica). U ograđeni deo boksa, odnosno takmičarske staze, ulazak je dozvoljen samo registrovanim takmičarima, sudijama, registrovanim pomoćnicima, predstavnicima organizatora i radnicima jezera.
* Svaki gost se prilikom dolaska i odlaska mora prijaviti kod sudija, a sve što se unosi u boks nakon početka takmičenja se obavezno mora staviti sudijama na uvid. Ovo pravilo važi i za takmičare.
* Nakon zvaničnog dela otvaranja takmičenja i izvlačenja pozicija, takmičarima je dozvoljeno da odu na svoje pozicije radi postavljanja kampa.
* Svaka aktivnost ka vodi je najstrože zabranjena (crveni karton) do 05,00 časova. Od 05,00 časova je dozvoljena upotreba štapa za markerisanje, a ostali štapovi mogu biti postavljeni u rod-pod ali moraju biti okrenuti vrhovima suprotno od vode.
* Ribolov se vrši sa maksimalno 4 štapa sa po jednom udicom, sa obale, bacačkom metodom sa predviđenih pozicija unutar boksa ekipe.
* Minimalna debljina najlona je 0,30 mm.
* Dužina predveza ne sme biti veća od 30 cm.
* Olovo mora biti klizno, da u slučaju kidanja najlona sklizne ili spadne sa njega.
* Zabranjena je upotreba fiksnog ili polufiksnog olova: ”LEAD CORE”, “ZIG-RIG” i “SHOCK LEADER”.
* Zabranjeno je naglo potezanje udice iz vode, takozvano “grabuljanje”.
* Markerisanje je dozvoljeno sat vremena pre početka i za vreme takmičenja (1 marker štap).
* Štap za marker se ne sme držati u stalku za štapove.
* Hranjenje ribe i ribolov je dozvoljen tek nakon znaka za početak takmičenja.
* Za hranjenje ribe dozvoljene su isključivo BOILE!
* Kao mamac se mogu koristiti isključivo BOILE...POP- UP...SUNĐER KAO PODIZAČ.
* Pasta, method mix, praškasta hrana, gumeni kukuruz, hranilice... su strogo su zabranjeni!
* Količina boili je ograničena na 50 kilograma.Pop-up i podizači se ne računaju.
* Dipovi (umakaljke) su dozvoljeni.
* Za hranjenje je dozvoljena upotreba PVA materijala (PVA konac, traka, mrežica, kesa) i cobre tokom celog trajanja takmičenja, a ručna praćka u vremenu od 06,00 do 19,00 časova.
* Pre početka takmičenja sudije će prekontrolisati i izmeriti količinu boili u boksu ekipe, a poo potrebi i pregledati šatore, torbe i sl.
* Brodići za hranjenje ribe, sonar ii slično su ZABRANJENI!
* Sve ekipe moraju imati najmanje 10 sakova za čuvanje ribe, (sakovi ne smeju biti pocepani i bušni ), veliki meredov za prihvat ribe sa što sitnijim okcima - mrežice i sredstvo za dezinfekciju ribe.
* Svaka ekipa mora imati 2 slinga za čuvanje ribe i kontrolnu vagu.
* Svu potrebnu opremu prilikom vaganja boila, takmičari imaju obavezu prikazati sudijama na uvid!
* Meri se isključivo šaran i amur iznad 1 kilograma težine.
* Merenje će se vršiti 3 do 4 puta dnevno, u zavisnosti od vremenskih prilika.
* Merenje vrše sudije i pomoćnici u vidno obeleženim prslucima.
* Prilikom merenja ribe sudija je u obavezi da pozove člana susedne ekipe da prisustvuje merenju. Prisustvo člana druge ekipe nije obavezno.
* Ulov se evidentira kod sudija i kod ekipe na listu ulova, koja se potpisuje od strane sudija, kao i od strane predstavnika ekipe.
* Vanredno merenje je obavezno u slučaju ulova šarana ili amura preko15 kilograma i u slučaju da je svih 10 sakova puno.
* Na ulovljenu ribu se mora maksimalno paziti, riba se sme držati isključivo iznad kadice (kolevke).
* Ekipe dobijaju listu sa aktuelnim rezultatima ujutru i uveče. Lista se šalje i na Viber grupu.
* Vozila i kamp prikolice mogu ostati na pozicijama bez pomeranja tokom trajanja takmičenja.
* Vozila koja se koriste tokom takmičenja moraju biti parkirana na parkingu, van dvorišta jezera.
* Za nepoštovanje bilo kog pravila iz ovog pravilnika, odnosno nepoštovanje nepisanih pravila opšteg pristtojnog ponašanja, predviđene su sankcije. Kazna može biti žuti karton (8 sati zabrane bilo kakve aktivnosti ka vodi) ili crveni karton (automatsko isključenje sa takmičenja).
* BISTRO !